CELEX: 32020R2131
Language: fi
Date: 2020-12-16 00:00:00
Title: Euroopan parlamentin ja neuvoston asetus (EU) 2020/2131, annettu 16 päivänä joulukuuta 2020, tiettyihin tavaroihin sovellettavien tullien poistamisesta

18.12.2020   
               
               
                  FI
               
               
                  Euroopan unionin virallinen lehti
               
               
                  L 430/1
               
            
         EUROOPAN PARLAMENTIN JA NEUVOSTON ASETUS (EU) 2020/2131,
         annettu 16 päivänä joulukuuta 2020,
         tiettyihin tavaroihin sovellettavien tullien poistamisesta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         noudattavat tavallista lainsäätämisjärjestystä (1),
         sekä katsovat seuraavaa:
         
                     (1)
                  
                  
                     Unionilla ja Amerikan yhdysvalloilla, jäljempänä ’Yhdysvallat’, on koko maailman laajimmat ja syvimmät kahdenväliset kauppa- ja investointisuhteet, ja niiden taloudet ovat pitkälle yhdentyneet. Niiden välisen kaksisuuntaisen tavara- ja palvelukaupan arvo on yli triljoona euroa vuodessa, mikä on suunnilleen 3 000 miljoonaa euroa päivässä. Näistä tiiviistä kauppa- ja investointisuhteista on hyötyä kuluttajille, työntekijöille, yrityksille ja sijoittajille.
                  
               
                     (2)
                  
                  
                     Unioni on sitoutunut kehittämään kauppa- ja investointisuhteitaan Yhdysvaltoihin. Tähän sisältyy uusien keinojen löytäminen kahdenvälisten kauppasuhteiden parantamiseen, kauppaa häiritseviin tekijöihin puuttumiseen ja meneillään olevien kauppakiistojen ratkaisemiseen. Näiden kauppasuhteiden häiriintymistä entisestään on vältettävä, minkä vuoksi unionin soveltamat tuontitullit olisi poistettava joiltakin tavaroilta viiden vuoden ajaksi kaikkia koskien.
                  
               
                     (3)
                  
                  
                     Tullien poistamisen edellytyksenä olisi oltava, että Yhdysvallat ryhtyy tosiasiallisesti noudattamaan ilmoitustaan alentaa tiettyjen tavaroiden tullimaksuja ja pidättäytyy ottamasta käyttöön uusia toimenpiteitä, jotka haittaisivat tullisopimusta koskevan 21 päivänä elokuuta 2020 annetun Yhdysvaltojen ja Euroopan unionin yhteisen julkilausuman (2) tavoitteiden toteutumista, jäljempänä ’yhteinen julkilausuma’.
                  
               
                     (4)
                  
                  
                     Tullien poistamista olisi sovellettava siitä päivästä, jona Yhdysvallat ryhtyy tosiasiallisesti noudattamaan ilmoitustaan alentaa tiettyjen tavaroiden tullimaksuja eli 1 päivästä elokuuta 2020.
                  
               
                     (5)
                  
                  
                     Jotta voidaan varmistaa tämän asetuksen yhdenmukainen täytäntöönpano, komissiolle olisi siirrettävä täytäntöönpanovalta keskeyttää tämän asetuksen soveltaminen väliaikaisesti, jos tässä asetuksessa mainittuja edellytyksiä ei noudateta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (3) mukaisesti.
                  
               
                     (6)
                  
                  
                     Jotta voidaan kiireellisesti estää unionin ja Yhdysvaltojen välisten kauppasuhteiden häiriintyminen entisestään, tämän asetuksen olisi tultava voimaan välittömästi sen jälkeen, kun se on julkaistu. Samasta syystä olisi poikettava Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimuksen liitetyssä, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta,
                  
               OVAT HYVÄKSYNEET TÄMÄN ASETUKSEN:
         
            1 artikla
            Tullien poistaminen
            Yhteisen tullitariffin mukaiset sovellettavat tuontitullit ovat 0 prosenttia (tulleista vapautus) liitteessä olevassa I jaksossa lueteltuihin tullinimikkeisiin luokiteltujen tavaroiden osalta kaikkia koskien.
         
         
            2 artikla
            Tullien poistamisen edellytykset
            Tullien poistaminen liitteessä olevassa I jaksossa lueteltuihin tullinimikkeisiin luokiteltujen tavaroiden osalta edellyttää seuraavaa:
            
                        a)
                     
                     
                        Yhdysvallat myöntää kaikkia koskevan tullien alennuksen tämän asetuksen liitteessä olevassa II jaksossa lueteltuihin tullinimikkeisiin luokiteltujen tavaroiden osalta; sekä
                     
                  
                        b)
                     
                     
                        Yhdysvallat pidättäytyy ottamasta käyttöön uusia unionin vastaisia toimenpiteitä, jotka haittaisivat yhteisen julkilausuman tavoitteiden toteutumista.
                     
                  
         
            3 artikla
            Väliaikainen keskeyttäminen
            Jos Yhdysvallat ei noudata 2 artiklassa säädettyjä edellytyksiä, tai jos on riittävästi näyttöä siitä, että Yhdysvallat ei jatkossa noudata kyseisiä edellytyksiä, komissio voi hyväksyä täytäntöönpanosäädöksen, jolla keskeytetään 1 artiklassa tarkoitettu tullien poistaminen, kunnes 2 artiklassa säädettyjä edellytyksiä noudatetaan. Tämä täytäntöönpanosäädös hyväksytään 4 artiklan 2 kohdassa tarkoitettua tarkastelumenettelyä noudattaen.
         
         
            4 artikla
            Komiteamenettely
            
               1.   Komissiota avustaa Euroopan parlamentin ja neuvoston asetuksen (EU) N:o 952/2013 (4) 285 artiklalla perustettu tullikoodeksikomitea. Tämä komitea on asetuksessa (EU) N:o 182/2011 tarkoitettu komitea.
            
            
               2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.
            
         
         
            5 artikla
            Voimaantulo ja soveltaminen
            
               1.   Tämä asetus tulee voimaan päivänä, jona se julkaistaan Euroopan unionin virallisessa lehdessä.
            
            
               2.   Tätä asetusta sovelletaan 1 päivästä elokuuta 202031 päivään heinäkuuta 2025 saakka.
            
            
               3.   Komissio julkaisee Euroopan unionin virallisessa lehdessä keskeyttämisilmoituksen, jos asetuksen soveltaminen keskeytetään 3 artiklan nojalla tai jos tämän asetuksen soveltaminen päättyy ennen 31 päivää heinäkuuta 2025.
            
            
               4.   Jäsenvaltioiden kansallisten tulliviranomaisten on asianomaisten talouden toimijoiden pyynnöstä palautettava kaikki 1 päivän elokuuta 2020 ja 18 päivän joulukuuta 2020 välisenä aikana Yhdysvalloista tapahtuneesta tuonnista maksetut tullimaksut, jotka ylittävät tämän asetuksen mukaisesti sovellettavat tullimaksut.
            
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä joulukuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Euroopan parlamentin kanta, vahvistettu 26. marraskuuta 2020 (ei vielä julkaistu virallisessa lehdessä), ja neuvoston päätös, tehty 9. joulukuuta 2020.
         
            (2)  Ks. asiakirja ST 12652/20 osoitteessa http://register.consilium.europa.eu.
         
            (3)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
         
            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
      
      
         
            LIITE
            I jakso (Euroopan unionin yhdistetty nimikkeistö)
            
                        CN-koodi
                     
                     
                        Kuvaus
                     
                  
                        0306 11 90 
                     
                     
                        Jäädytetyt langustit (Palinurus spp., Panulirus spp. ja Jasus spp.), myös savustetut, kuorineen tai ilman kuorta, mukaan lukien langustit kuorineen, höyryssä tai vedessä keitetyt (ei kuitenkaan langustin pyrstöt)
                     
                  
                        0306 12 10 
                     
                     
                        Jäädytetyt hummerit (Homarus spp.), kokonaiset, myös savustetut tai höyryssä tai vedessä keitetyt
                     
                  
                        0306 12 90 
                     
                     
                        Jäädytetyt hummerit (Homarus spp.), myös savustetut, kuorineen tai ilman kuorta, mukaan lukien hummerit kuorineen, höyryssä tai vedessä keitetyt (ei kuitenkaan kokonaiset)
                     
                  
                        0306 32 10 
                     
                     
                        Elävät hummerit (Homarus spp.)
                     
                  II jakso (Yhdysvaltojen tullitariffi)
            
                        Tullinimike
                     
                     
                        Kuvaus
                     
                     
                        Voimassa oleva suosituimmuus-tulli
                     
                     
                        Uusi suosituimmuus-tulli
                     
                  
                        1604 20 05 
                     
                     
                        Äyriäisten, nilviäisten tai muiden vedessä elävien selkärangattomien lihaa sisältävät tuotteet, valmisateriat
                     
                     
                        10 %
                     
                     
                        5 %
                     
                  
                        7013 41 50 
                     
                     
                        Lasiesineet, jollaisia käytetään pöytäesineinä tai keittiöesineinä (muut kuin juomalasit), lyijykristallia, jos arvo yli 5 USD kappaleelta
                     
                     
                        6 %
                     
                     
                        3 %
                     
                  
                        3214 90 50 
                     
                     
                        Muut kuin tulenkestävät julkisivujen, sisäseinien, lattioiden, sisäkattojen ja niiden kaltaisten pintojen käsittelyyn tarkoitetut valmisteet, ei kumipohjaiset
                     
                     
                        6,5 %
                     
                     
                        3,25 %
                     
                  
                        3601 00 00 
                     
                     
                        Ruuti
                     
                     
                        6,5 %
                     
                     
                        3,25 %
                     
                  
                        9613 10 00 
                     
                     
                        Savukkeensytyttimet ja niiden kaltaiset sytyttimet, kaasukäyttöiset, ei uudelleen täytettävät, taskussa pidettävät
                     
                     
                        8 %
                     
                     
                        4 %
                     
                  
                        9613 90 80 
                     
                     
                        Muiden kuin sähköllä toimivien savukkeensytyttimien ja niiden kaltaisten sytyttimien osat
                     
                     
                        8 %
                     
                     
                        4 %